Locomotora Jazz Band ompli de música la zona porticada del Mercat de Sagunt
21 de juliol 2020

  

![](/media/1w0pptjj/49c_locomotora-jazz-band.jpg)  

El departament de Festes de l'Ajuntament de Sagunt, dins de la programació festiva Estiu 2020, ha programat el concert de Locomotora Jazz Band. Divendres que ve 24 de juliol, a les 22.30 hores, la banda de Dixieland al més pur estil New Orleans, oferirà un espectacle musical en la zona porticada del Mercat de Sagunt.

  

Locomotora Jazz Band va iniciar en 2007 la seua marxa musical i compta amb una llarga trajectòria d'actuacions per tota la Comunitat Valenciana. D'entre les quals cal destacar audicions a l'Auditori Joaquín Rodrigo de Sagunt, concert a la Casa de Cultura del Port de Sagunt i Masterclass en el Conservatori Joaquín Rodrigo de Sagunt. A més, ha participat en diverses ocasions en el cicle d'esdeveniments musicals realitzats en el barri antic de Sagunt, així com en l’amenització de diferents celebracions com la Fira del Comerç de Sagunt, actes del món faller, etc.

  

Actualment, la Locomotora Jazz Band està integrada per Manuel Díaz Martínez (trompeta), Alberto Martínez Pérez (clarinet), José Miguel Ramírez Lozano (trombó), Jorge García Chavarría (banjo) i José Antonio Oriola Angresola (contrabaix). Tots ells músics professionals i amb una llarga experiència, tant en el terreny clàssic com en el modern.

Tots els espectacles que conformen la programació festiva Estiu 2020 exigixen la presentació de l'entrada, que en este cas és gratuïta, i pot adquirir-se accedint a la web de [Servientradas​](https://www.servientradas.com/espectaculo/AYUNTAMIENTO_DE_SAGUNTO/9/locomotora-jazz-band.html) o telefonant al 902 010 284.

*   [](http://www.facebook.com/sharer.php?u=https://aytosagunto.es/va/actualitat/locomotora-jazz-band-ompli-de-musica-la-zona-porticada-del-mercat-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/locomotora-jazz-band-ompli-de-musica-la-zona-porticada-del-mercat-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/locomotora-jazz-band-ompli-de-musica-la-zona-porticada-del-mercat-de-sagunt/ "Linked In")
*   [](mailto:?body=https://aytosagunto.es/va/actualitat/locomotora-jazz-band-ompli-de-musica-la-zona-porticada-del-mercat-de-sagunt/)